ddrg/super_eurlex huggingface dataset:
SL Uradni list Evropske unije C 328/10

Sodba Sodišča (tretji senat) z dne 5. oktobra 2010 (predlog za sprejetje predhodne odločbe Supreme Court – Irska) – J. McB. proti L. E.

(Zadeva C-400/10 PPU) (1)

(Pravosodno sodelovanje v civilnih zadevah - Zakonski spori in spori v zvezi s starševsko odgovornostjo - Haaška konvencija z dne 25. oktobra 1980 o civilnopravnih vidikih mednarodne ugrabitve otrok - Uredba (ES) št. 2201/2003 - Otroci, katerih starši niso poročeni - Pravice očeta do varstva in vzgoje - Razlaga pojma „pravice do varstva in vzgoje“ - Splošna pravna načela in Listina Evropske unije o temeljnih pravicah)

2010/C 328/15

Jezik postopka: angleščina

Predložitveno sodišče

Supreme Court

Stranki v postopku v glavni stvari

Tožeča stranka: J. McB.

Tožena stranka: L. E.

Predmet

Predlog za sprejetje predhodne odločbe – Supreme Court – Razlaga Uredbe Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, str. 1) – Otrok, čigar starši niso poročeni – Pravice očeta do varstva in vzgoje – Nacionalna ureditev, ki očetu nalaga pridobitev sklepa pristojnega sodišča, da bi se lahko skliceval na pravice do varstva in vzgoje, zaradi katerih je premestitev otroka ali njegovo zadržanje izven kraja običajnega prebivališča nezakonito

Izrek

Uredbo Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 je treba razlagati tako, da ne nasprotuje temu, da pravo države članice za očeta, ki ni poročen z otrokovo materjo, pridobitev pravic do varstva in vzgoje otroka pogojuje s pridobitvijo odločbe pristojnega nacionalnega sodišča o dodelitvi takih pravic, zaradi katerih bi lahko bila premestitev tega otroka ali njegovo zadržanje s strani matere nezakonito v smislu člena 2, točka 11, te uredbe.

(1) UL C 260, 25.9.2010.
SL Uradni list Evropske unije C 63/12

Sodba Sodišča (tretji senat) z dne 22. decembra 2010 (predlog za sprejetje predhodne odločbe Tribunal administratif – Luksemburg) – Tankreederei I SA proti Directeur de l’administration des contributions directes

(Zadeva C-287/10) (1)

(Svoboda opravljanja storitev - Prosti pretok kapitala - Davčna olajšava za naložbe - Odobritev, povezana s fizično izvedbo naložbe na nacionalnem ozemlju - Upravljanje plovil za rečno plovbo, ki se uporabljajo v drugih državah članicah)

2011/C 63/22

Jezik postopka: francoščina

Predložitveno sodišče

Tribunal administratif

Stranki v postopku v glavni stvari

Tožeča stranka: Tankreederei I SA

Tožena stranka: Directeur de l’administration des contributions directes

Predmet

Predlog za sprejetje predhodne odločbe – Tribunal administratif de Luxembourg – Razlaga členov 49 ES in 56 ES – Davčna olajšava za naložbe – Ureditev, ki tako davčno olajšavo pogojuje s tem, da se naložbe izvedejo v poslovni enoti na nacionalnem ozemlju in se fizično izvedejo na tem ozemlju – Družba, ki opravlja dejavnost mednarodnega ladijskega prometa, ki ima sedež v Luksemburgu in je tam obdavčena ter je izvedla naložbo, ki zajema nakup blaga, ki se je v glavnem uporabljalo zunaj nacionalnega ozemlja – Ovira za svobodo opravljanja storitev in prost pretok kapitala

Izrek

Člen 56 PDEU je treba razlagati tako, da nasprotuje določbi države članice, na podlagi katere se odobritev davčne olajšave za naložbe podjetju, ki ima sedež le v tej državi članici, zavrne le zato, ker se investicijsko blago, v zvezi s katerim se uveljavlja ta olajšava, fizično uporablja na ozemlju druge države članice.

(1) UL C 221, 14.8.2010.
SL Uradni list Evropske unije C 246/15

Sodba Sodišča (osmi senat) z dne 29. julija 2010 – Evropska komisija proti Italijanski republiki

(Zadeva C-19/10) (1)

(Neizpolnitev obveznosti države - Uredbi (ES) št. 273/2004 in 111/2005 - Predhodne sestavine pri prepovedanih drogah - Nadzor in spremljanje znotraj Unije - Nadzor trgovine med Unijo in tretjimi državami - Sankcije)

2010/C 246/26

Jezik postopka: italijanščina

Stranki

Tožeča stranka: Evropska komisija (zastopnika: P. Oliver in S. Mortoni, zastopnika)

Tožena stranka: Italijanska republika (zastopnika: G. Palmieri, zastopnik in S. Fiorentino, avvocato dello Stato)

Predmet

Neizpolnitev obveznosti države – Nesprejetje predpisov, potrebnih za uskladitev s členom 12 Uredbe (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah (UL L 47, str. 1) in s členom 31 Uredbe Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami (UL 2005 L 22, str. 1), v predpisanem roku

Izrek

1. Italijanska republika, s tem da ni sprejela nacionalnih ukrepov, potrebnih za izvajanje, prvič, člena 12 Uredbe (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah in, drugič, člena 31 Uredbe Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami, ni izpolnila obveznosti iz navedenih uredb.

2. Italijanski republiki se naloži plačilo stroškov.

(1) UL C 80, 27.3.2010.
1.

Republika Ciper, s tem da ni zagotovila pregledne, nepristranske in pravočasne podelitve pravic do prehoda po javnih zemljiščih oziroma nad in pod njimi, v skladu s členom 11(1) Direktive 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva), in s členom 4(1) Direktive 2002/20/ES evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi), ni izpolnila obveznosti iz teh direktiv.
SL Uradni list Evropske unije C 295/2

Sodba Sodišča (veliki senat) z dne 19. julija 2012 – Svet Evropske unije proti Zhejiang Xinan Chemical Industrial Group Co. Ltd, Evropski komisiji, Association des Utilisateurs et Distributeurs de l'AgroChimie Européenne (Audace)

(Zadeva C-337/09 P) (1)

(Pritožba - Trgovinska politika - Damping - Uvoz glifosata s poreklom iz Kitajske - Uredba (ES) št. 384/96 - Člen 2(7)(b) in (c) - Status podjetja, ki deluje v pogojih tržnega gospodarstva - Pojem „večje vmešavanje države“ v smislu člena 2(7)(c), prva alinea - Delničar, ki je javni subjekt in ki de facto nadzoruje generalno skupščino delničarjev proizvajalca - Izenačevanje takega nadzora z „večjim vmešavanjem“ - Presoja mehanizma žigosanja izvoznih pogodb - Meje sodnega nadzora - Presoja predloženih dokazov)

2012/C 295/02

Jezik postopka: angleščina

Stranke

Pritožnik: Svet Evropske unije (zastopnika: J.-P. Hix, zastopnik, in G. Berrisch, odvetnik)

Druge stranke v postopku: Zhejiang Xinan Chemical Industrial Group Co. Ltd (zastopniki: sprva D. Horovitz, odvetnik, nato F. Graafsma, J. Cornelis in A. Woolich, odvetniki, ter K. Adamantopoulos, dikigoros, in M. D. Moulis, barrister), Evropska komisija (zastopniki: T. Scharf in N. Khan ter K. Talabér-Ritz, zastopniki), Association des utilisateurs et distributeurs de l’agrochimie européenne (Audace) (zastopnik: J. Flynn, QC)

Predmet

Pritožba zoper sodbo Sodišča prve stopnje (četrti senat) z dne 17. junija 2009 v zadevi Zhejiang Xinan Chemical Industrial Group proti Svetu (T-498/04), s katero je člen 1 Uredbe Sveta (ES) št. 1683/2004 z dne 24. septembra 2004 o uvedbi dokončne protidampinške dajatve na uvoz glifosata s poreklom iz Ljudske republike Kitajske (UL L 303, str. 1) razglasilo za ničnega v delu, v katerem se nanaša na družbo Zhejiang Xinan Chemical Industrial Group Co. Ltd. – Razlaga člena 2(7)(c) Uredbe Sveta (ES) št. 384/96 z dne 22. decembra 1995 o zaščiti proti dumpinškemu uvozu iz držav, ki niso članice Evropske skupnosti (UL, posebna izdaja v slovenščini, poglavje 11, zvezek 10, str. 45) – Status podjetja, ki deluje v tržnem gospodarstvu.

Izrek

1. Pritožba se zavrne.

2. Svetu Evropske unije se naloži plačilo stroškov, skupaj s stroški postopka za izdajo začasne odredbe.

3. Evropska komisija nosi svoje stroške.

(1) UL C 282, 21.11.2009.
Sodba Sodišča (veliki senat) z dne 16. novembra 2011 – Bank Melli Iran proti Svetu Evropske unije, Francoski republiki, Združenemu kraljestvu Velika Britanija in Severna Irska, Evropski komisiji

(Zadeva C-548/09 P) (1)

(Pritožba - Skupna zunanja in varnostna politika - Omejevalni ukrepi, sprejeti proti Islamski republiki Iran z namenom preprečiti širjenje jedrskega orožja - Zamrznitev sredstev banke - Neobstoj obvestila o sklepu - Pravna podlaga - Pravica do obrambe)

(2012/C 25/09)

Jezik postopka: francoščina

Stranke

Pritožnica: Bank Melli Iran (zastopnik: L. Defalque, odvetnik)

Druge stranke v postopku: Svet Evropske unije (zastopnika: M. Bishop in R. Szostak, zastopnika), Francoska republika (zastopniki: E. Belliard, G. de Bergues, L. Butel in E. Ranaivoson, zastopniki), Združeno kraljestvo Velika Britanija in Severna Irska (zastopnika: S. Hathaway, zastopnik, D. Beard, barrister), Evropska komisija (zastopnika: S. Boelaert in M. Konstantinidis, zastopnika)

Predmet

Pritožba zoper sodbo Sodišča prve stopnje (drugi senat) z dne 14. oktobra 2009 v zadevi Bank Melli Iran proti Svetu (T-390/08), s katero je to zavrnilo tožbo tožeče stranke za razglasitev ničnosti točke 4 dela B priloge k Sklepu Sveta 2008/475/ES z dne 23. junija 2008 o izvajanju člena 7(2) Uredbe (ES) št. 423/2007 o omejevalnih ukrepih proti Iranu (UL L 163, str. 29) v delu, v katerem se nanaša na Bank Melli Iran in njene podružnice – Neobstoj individualnega obvestila o navedenem sklepu – Bistvena kršitev postopka – Neobstoj pravne podlage sklepa o zamrznitvi sredstev, sprejetega v zvezi s tožečo stranko – Nespoštovanje pravice do obrambe in načela učinkovitega sodnega varstva – Kršitev načela sorazmernosti in lastninske pravice

Izrek

1. Pritožba se zavrne.

2. Bank Melli Iran se naloži plačilo stroškov.

(1) UL C 80, 27.3.2010.
2.

Registracija prejšnje znamke v zadevni državi članici ni potreben pogoj za začetek teka roka za omejitev iz člena 9(1) Direktive 89/104. Pogoji, potrebni za začetek teka roka za omejitev kot posledico dopustitve, ki jih mora preveriti nacionalno sodišče, so, prvič, registracija poznejše znamke v zadevni državi članici, drugič, dejstvo, da je bila ta znamka registrirana v dobri veri, tretjič, uporaba poznejše znamke s strani njenega imetnika v državi članici, v kateri je bila registrirana, in, četrtič, imetnik prejšnje znamke mora vedeti za registracijo poznejše znamke in njeno uporabo po registraciji.
SL Uradni list Evropske unije C 362/5

Sodba Sodišča (šesti senat) z dne 20. oktobra 2011 – Evropska komisija proti Francoski republiki

(Zadeva C-549/09) (1)

(Neizpolnitev obveznosti države - Državne pomoči - Pomoči, dodeljene ribogojcem in ribičem - Odločba, s katero so bile te pomoči razglašene za nezdružljive s skupnim trgom - Obveznost, da se nemudoma izterja pomoči, ki so bile razglašene za nezakonite in nezdružljive s skupnim trgom, in da se o tem obvesti Komisijo - Neizvršitev - Absolutna nezmožnost izvršitve)

2011/C 362/06

Jezik postopka: francoščina

Stranki

Tožeča stranka: Evropska komisija (zastopnika: E. Gippini Fournier in K. Walkerová, zastopnika)

Tožena stranka: Francoska republika (zastopnika: G. de Bergues in J. Gstalter, zastopnika)

Predmet

Neizpolnitev obveznosti države – Nesprejetje ukrepov za izvršitev Odločbe Komisije 2005/239/ES z dne 14. julija 2004 o nekaterih ukrepih pomoči, ki jih je Francija izvedla v korist ribogojcev in ribičev (UL 2005, L 74, str. 49) – Obveznost, da se nemudoma izterja pomoči, ki so bile razglašene za nezakonite in nezdružljive s skupnim trgom, in da se o tem obvesti Komisijo

Izrek

1. Francoska republika s tem, da ni izvršila Odločbe Komisije 2005/239/ES z dne 14. julija 2004 o nekaterih ukrepih pomoči, ki jih je Francija izvedla v korist ribogojcev in ribičev tako da bi od upravičencev izterjala pomoči, ki so bile v členih 2 in 3 te odločbe razglašene za nezakonite in nezdružljive s skupnim trgom, ni izpolnila obveznosti iz člena 288, četrti odstavek, PDEU in člena 4 te odločbe.

2. Francoski republiki se naloži plačilo stroškov.

(1) UL C 80, 27.3.2010.
SL Uradni list Evropske unije C 269/6

Sodba Sodišča (drugi senat) z dne 7. julija 2011 (predlog za sprejetje predhodne odločbe College van Beroep voor het Bedrijfsleven – Nizozemska) – IMC Securities BV proti Stichting Autoriteit Financiële Markten

(Zadeva C-445/09) (1)

(Direktiva 2003/6/ES - Tržne manipulacije - Zagotavljanje nenormalne ali umetne ravni cene)

2011/C 269/08

Jezik postopka: nizozemščina

Predložitveno sodišče

College van Beroep voor het Bedrijfsleven

Stranki v postopku v glavni stvari

Tožeča stranka: IMC Securities BV

Tožena stranka: Stichting Autoriteit Financiële Markten

Predmet

Predlog za sprejetje predhodne odločbe - College van Beroep voor het Bedrijfsleven – Razlaga člena 1, točka 2(a), druga alinea, Direktive 2003/6/ES Evropskega parlamenta in Sveta z dne 28. januarja 2003 o trgovanju z notranjimi informacijami in tržni manipulaciji (zloraba trga) (UL L 96, str. 16) – Zagotavljanje nenormalne ali umetne ravni cene – Pojem – Posli in naročila za trgovanje, ki so povzročili kratkotrajno nihanje tečajev

Izrek

Člen 1, točka 2(a), druga alinea, Direktive 2003/6/ES Evropskega parlamenta in Sveta z dne 28. januarja 2003 o trgovanju z notranjimi informacijami in tržni manipulaciji (zloraba trga) je treba razlagati tako, da se za to, da bi se lahko štelo, da se ceni enega ali več finančnih instrumentov zagotavlja nenormalna ali umetna raven, ne zahteva, da se nenormalna ali umetna raven cene ohrani po preteku določenega obdobja.

(1) UL C 24, 30.1.2010.
SL Uradni list Evropske unije C 319/2

Sodba Sodišča (prvi senat) z dne 15. septembra 2011 – Evropska komisija proti Slovaški republiki

(Zadeva C-264/09) (1)

(Neizpolnitev obveznosti države - Energetika - Notranji trg električne energije - Direktiva 2003/54/ES - Naložbena pogodba - Dvostranski sporazum o zaščiti naložb, ki je bil sklenjen pred pristopom k Evropski uniji - Člen 307 ES)

2011/C 319/02

Jezik postopka: slovaščina

Stranki

Tožeča stranka: Evropska komisija (zastopniki: O. Beynet, F. Hoffmeister in J. Javorský, zastopniki)

Tožena stranka: Slovaška republika (zastopnik: B. Ricziová, zastopnik)

Predmet

Neizpolnitev obveznosti države – Kršitev členov 9(e) in 20(1) Direktive 2003/54/ES Evropskega parlamenta in Sveta z dne 26. junija 2003 o skupnih pravilih za notranji trg z električno energijo in o razveljavitvi Direktive 96/92/ES (UL L 176, str. 37) – Prednostni dostop operaterja do dela moči čezmejnega prenosa električne energije – Kršitev obveznosti zagotoviti nediskriminatorni dostop do prenosnih in distribucijskih omrežij

Izrek

1. Tožba se zavrne.

2. Evropski komisiji se naloži plačilo stroškov.

(1) UL C 282, 21.11.2009.
SL Uradni list Evropske unije C 226/3

Sodba Sodišča (tretji senat) z dne 9. junija 2011 – Comitato „Venezia vuole vivere“ (C-71/09 P), Hotel Cipriani Srl (C-73/09 P), Società Italiana per il gas SpA (Italgas) C-76/09 P) proti Coopservice – Servizi di fiducia Soc. coop. rl, Evropski komisiji in Italijanski republiki

(Združene zadeve C-71/09 P, C-73/09 P in C-76/09 P) (1)

(Pritožba - Ničnostna tožba - Dopustnost - Procesno upravičenje - Pravni interes - Ugovor litispendence - Državne pomoči - Večsektorski program pomoči - Zmanjšanje prispevkov za socialno varnost - Odločba 2000/394/ES - Izravnalna narava - Prizadetost trgovine znotraj Skupnosti - Izkrivljanje konkurence - Obseg nadzora - Dokazno breme - Obveznost obrazložitve - Člen 87(2)(b) in (3), od (b) do (d), ES - Uredba (ES) št. 659/1999 - Člena 14 in 15)

2011/C 226/03

Jezik postopka: italijanščina

Stranke

Pritožnice: Comitato „Venezia vuole vivere“ (zastopnik: A. Vianello, odvetnik) (C-71/09 P), Hotel Cipriani Srl (zastopnika: A. Bianchini in F. Busetto, odvetnika (C-73/09 P), Società Italiana per il gas SpA (Italgas) (zastopniki: M. Merola, M. Pappalardo in T. Ubaldi, odvetniki) (C-76/09 P)

Druge stranke v postopku: Coopservice - Servizi di fiducia Soc. coop. rl (zastopnik: A. Bianchini, odvetnik), Evropska komisija (zastopniki: V. Di Bucci in E. Righini, zastopnika, in A. Dal Ferro, odvetnik), Italijanska republika (zastopniki: I. Bruni, nato G. Palmieri, zastopnika, in P. Gentili, avvocato dello Stato)

Predmet

Pritožba zoper sodbo Sodišča prve stopnje (šesti razširjeni senat) z dne 28. novembra 2008 v zadevi Hotel Cipriani in drugi proti Komisiji (združene zadeve T-254/00, T-270/00 in T-277/00) s katero je to sodišče zavrnilo tožbe za razglasitev ničnosti Odločbe Komisije 2000/394/ES z dne 25. novembra 1999 v zvezi z ukrepi pomoči podjetjem, ki se nahajajo na območju Benetk in Chioggie, določenimi z zakonoma št. 30/1997 in št. 206/1995 o zmanjšanju prispevkov za socialno varnost (UL L 150, str. 50)

Izrek

1. Pritožbe združenja Comitato „Venezia vuole vivere“ in družb Hotel Cipriani Srl in Società Italiana per il gas SpA (Italgas) ter nasprotna pritožba družbe Coopservice – Servizi di fiducia Soc. coop. rl se zavrnejo.

2. Nasprotna pritožba Evropske komisije se zavrne.

3. Združenju Comitato „Venezia vuole vivere“ ter družbam Hotel Cipriani Srl, Società Italiana per il gas SpA (Italgas) in Coopservice – Servizi di fiducia Soc. coop. rl se naloži plačilo enakih delov stroškov, ki se nanašajo na glavne pritožbe in na nasprotno pritožbo zadnje družbe.

4. Evropski komisiji se naloži plačilo stroškov, ki se nanašajo na njeno nasprotno pritožbo.

5. Italijanska republika nosi svoje stroške.

(1) UL C 113, 16.5.2009.
3.

Pojem „zastopnik“ iz člena 23(2) Uredbe št. 796/2004 je samostojen pojem prava Unije, ki ga je treba v vseh državah članicah razlagati enotno, in sicer tako, da pri pregledih na kraju samem zajema vsako polnoletno poslovno sposobno osebo, ki živi na kmetijskem gospodarstvu in ji je zaupana vsaj delna skrb za kmetijsko gospodarstvo, če je kmet jasno izrazil svojo voljo dati tej osebi pooblastilo za njegovo zastopanje in se je torej zavezal, da bo odgovoren za vsa njena dejanja in opustitve.
1.

Člen 5 Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe je treba razlagati tako, da nasprotuje temu, da lahko nacionalni organ, pristojen za konkurenco, kadar – da bi uporabil člen 102 PDEU – preizkusi, ali so izpolnjeni pogoji za uporabo tega člena, in na podlagi tega preizkusa ugotovi, da zlorabe ni bilo, sprejme odločbo o ugotovitvi neobstoja kršitve navedenega člena.
SL Uradni list Evropske unije C 204/8

Sodba Sodišča (sedmi senat) z dne 12. maja 2011 – Evropska komisija proti Republiki Avstriji

(Zadeva C-441/09) (1)

(Neizpolnitev obveznosti države - Davek na dodano vrednost - Direktiva 2006/112/ES - Uporaba nižje stopnje - Žive živali, običajno namenjene uporabi za pripravo živil, namenjenih za prehrano ljudi in živali - Dobave, uvoz in pridobitve nekaterih živih živali, zlasti konjev)

2011/C 204/14

Jezik postopka: nemščina

Stranke

Tožeča stranka: Evropska komisija (zastopnika: D. Triantafyllou, B.-R. Killmann, zastopnika)

Tožena stranka: Republika Avstrija (zastopnik: C. Pesendorfer, zastopnik)

Intervenienta v podporo tožene stranke: Francoska republika (zastopnika: G. de Bergues in B. Beaupère-Manokha, zastopnika), Kraljevina Nizozemska (zastopnika: C. M. Wissels in M. Noort, zastopnika)

Predmet

Neizpolnitev obveznosti države – Kršitev členov 96 in 98 v povezavi s Prilogo III k Direktivi Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Znižana stopnja – Dobava, uvoz in pridobitev nekaterih živih živali (zlasti konjev), ki niso namenjene za pripravo ali proizvodnjo živil, namenjenih za prehrano ljudi in živali.

Izrek

1. Ob uporabi nižje stopnje davka na dodano vrednost na vso dobavo, uvoz in pridobitve konj znotraj Skupnosti, Republika Avstrija ni izpolnila obveznosti, ki jih ima v skladu s členoma 96 in 98 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, v povezavi z njeno Prilogo III.

2. Republiki Avstriji se naloži plačilo stroškov.

3. Francoska republika in Kraljevina Nizozemska nosita svoje stroške.

(1) UL C 24, 30.1.2010.
SL Uradni list Evropske unije C 152/4

Sodba Sodišča (veliki senat) z dne 29. marca 2011 – ThyssenKrupp Nirosta GmbH, prej ThyssenKrupp Stainless AG proti Evropski komisiji

(Zadeva C-352/09 P) (1)

(Pritožba - Konkurenca - Omejevalni sporazumi - Trg Skupnosti za ploščate izdelke iz nerjavnega jekla - Odločba o ugotovitvi kršitve člena 65 PJ po prenehanju veljavnosti Pogodbe ESPJ na podlagi Uredbe (ES) št. 1/2003 - Pristojnost Komisije - Načelo nulla poena sine lege in načelo pravnomočnosti - Pravica do obrambe - Pripisovanje odgovornosti za kršitveno ravnanje - Prenos odgovornosti z izjavo - Zastaranje - Sodelovanje v upravnem postopku)

2011/C 152/06

Jezik postopka: nemščina

Stranki

Pritožnica: ThyssenKrupp Nirosta GmbH, prej ThyssenKrupp Stainless AG (zastopnika: M. Klusmann, odvetnik, in S. Thomas, univerzitetni profesor)

Druga stranka v postopku: Evropska komisija (zastopnika: F. Castillo de la Torre in R. Sauer, zastopnika)

Predmet

Pritožba zoper sodbo Sodišča prve stopnje (peti senat) z dne 1. julija 2009 v zadevi ThyssenKrupp Stainless proti Komisiji (T-24/07) s katero je Sodišče prve stopnje zavrnilo tožbo, katere predmet je predlog za razglasitev ničnosti Odločbe Komisije z dne 20. decembra 2006 v zvezi s postopkom na podlagi člena 65 Pogodbe ESPJ ter, podredno, predlog za znižanje globe, ki je bila tožeči stranki naložena s to odločbo – Omejevalni sporazum na trgu za ploščate izdelke iz nerjavnega jekla – Odločba o ugotovitvi kršitve člena 65 PJ po prenehanju veljavnosti Pogodbe ESPJ na podlagi Uredbe (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, str. 1) – Kršitev načel zakonitosti kazni in pravnomočnosti ter členov 5 ES, 7(1) ES in 83 ES – Kršitev pravil, ki se uporabljajo na področju zastaranja pregona.

Izrek

1. Pritožba se zavrne.

2. Družbi ThyssenKrupp Nirosta GmbH se naloži plačilo stroškov.

(1) UL C 282, 21.11.2009.